REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

VIJEĆE RODITELJA

KLASA: 602-02/14-20/02

URBROJ: 238-27-15-14-2

Bregana, 9. 9. 2014.

Z A P I S N I K

s 2. redovne sjednice Vijeća roditelja Osnovne škole Milana Langa, Bregana održane 30. 9. 2014. godine u zbornici Škole, s početkom u 17.30 sati.

Prisutno : 19 članova Vijeća roditelja (popis prisutnih u prilogu)

Predsjednik Vijeća roditelja Zoran Smiljanić pozdravio je prisutne, zahvalio na odazivu i predložio sljedeći dnevni red:

1. Razmatranje Prijedloga godišnjeg plana i programa rada Škole za šk. god. 2014./2015.
2. Razno

Dnevni red jednoglasno usvojen.

**Ad 1) Razmatranje Prijedloga godišnjeg plana i programa rada škole za šk. god. 2014./2015.**

Ravnatelj Igor Matijašić kao predlagatelj Godišnjeg plana i programa rada škole za šk. godinu 2014./2015.ukratko je upoznao prisutne s prijedlogom. U svom izlaganju je naglasio da se Godišnji plan i programa rada škole donosi na temelju nastavnog plana i programa i Školskog kurikuluma, a donosi ga Školski odbor. Godišnjim planom i programom rada utvrđuje se mjesto, vrijeme, način i izvršitelji poslova sa svim svojim zaduženjima, a sadrži podatke o uvjetima rada, izvršiteljima poslova, kalendar rada, organizaciji rada (naglasio da od ove školske godine sve područne škole rade u jednoj smjeni), planove rada ravnatelja, učitelja/stručnih suradnika, Školskog odbora i ostale podatke u funkciji odgoja i obrazovanja.

Obavijestio je članove Vijeća roditelja da je isti razmatran na Učiteljskom vijeću.

Nakon kratke diskusije po istome jednoglasno je donijet sljedeći

Z a k l j u č a k

 Prihvaća se Prijedlog Godišnjeg plana i programa rada škole za šk. godinu 2014./2015. i prosljeđuje Školskom odboru na donošenje.

**Ad 2) Razno**

Gđa Smolej iznijela je da je na posljednjoj sjednici Vijeća roditelja dobivena informaciju o nesreći (poplavljena kuća u Grdanjcima koju je zadesila obitelj Jozić) i o akciji pomoći koju je pokrenula Škola. Na stranici Škole je objavljen broj telefona i žiro račun gđa Jozić. Na upit gđa Jozić je odgovorila da je na žiro račun uplaćeno svega 1.000,00 kn, a šteta je procijenjena na 100.000,00 kn. Naglasila je da obitelji Jozić treba kontinuirana pomoć kako u novcu, tako i u građevinskom materijalu i pokućstvu. Odjeća im za sada nije potrebna.

Nakon kraće diskusije, jednoglasno je donijet sljedeći

Z a k l j u č a k

 Zadužuje se Zoran Smiljanić da u ime Vijeća roditelja uputi zamolbu roditeljima učenika OŠ Milana Langa za pomoć stradaloj od poplave obitelji Jozić čije dijete pohađa ovu školu i uz pomoć članova Vijeća distribuira roditeljima svih učenika.

Završeno u 18.35 sati.

Zapisničar: Ljiljana Sečkar

Predsjednik Vijeća roditelja: Zoran Smiljanić